शेरपुर खुर्द के लोग पूरा साल करते रहे बिजली कंप्लेंट, फिर भी नहीं हुआ हल
शेरपुरखुर्द में करीब 40 घरों में इस पूरे साल से बिजली की समस्या है। कभी वोल्टेज बढ़ जाती है और कभी कम हो जाती है। कभी फ्यूज उड़ने से बिजली सप्लाई ठप हो जाती है। 12 महीनों में कई बार इन घरों में ब्लैक आउट रहा है। मोहल्ले के लोग साल भर से ही पावरकॉम के हेल्पलाइन नंबर पर शिकायत करते रहे हैं। मुलाजिम इसका टेम्परेरी हल करके चले जाते हैं। तीसरे दिन फिर फॉल्ट पड़ जाता है। इससे मोहल्ले के लोग काफी परेशान हैं और आखिर शुक्रवार को यहां के रहने वाले प्रीतम सिंह ने टीम इंसाफ के प्रमुख एवं विधायक सिमरजीत सिंह बैंस को समस्या बताकर पक्का हल करवाने की मांग की है।
प्रीतम सिंह ने बताया कि जनवरी में यह समस्या ज्यादा परेशान करने लगी थी। वे तभी से हेल्पलाइन नंबर पर हफ्ते में दो शिकायतें करते रहे हैं। बार-बार कहने पर एरिया फोकल प्वाइंट से कोई मुलाजिम आकर टेम्परेरी हल करके चला जाता है। तीसरे दिन फिर फॉल्ट पड़ जाता है। दो हफ्ते पहले तो बिजली का खंभा ही क्षतिग्रस्त हो गया। जो कभी भी गिर सकता है। वे पावरकॉम अफसरों से बोलकर थक गए हैं। आखिर शुक्रवार को विधायक बैंस को समस्या बतानी पड़ी। मोहल्ले के लोगों ने पावरकॉम के खिलाफ रोष भी जताया।
शेरपुर फोकल प्वांइट रोड पर बिजली आने से परेशान लोगों ने प्रदर्शन किया।
^अकेले शेरपुर खुर्द में नहीं ऐसे बहुत सारे इलाकों में बिजली सप्लाई का बुरा हाल है। हम चीफ इंजीनियर से मिलकर इनके हल के लिए अल्टीमेटम देंगे। इसके बाद दफ्तरों का घेराव करेंगे। -सिमरजीतसिंह बैंस, विधायक
^मुझे इस बारे में नहीं पता है। अगर ऐसी कोई समस्या है तो कुछ मोहल्ला निवासी मेरे से मिलें। मैं साथ ही साथ इस समस्या का हल करवाऊंगा और पता किया जाएगा कि किसने समस्या के हल में देरी की है। -मुकेश,एसडीओ फोकल प्वाइंट
hin_Deva hin_Deva hin_Deva hin_Deva hin_Deva hin_Deva